NVG is in laaste loopgraaf vir SA | Netwerk24
Van die vierde vloer van die Vrystaatse premierskantoor in die O.R. Tambo-gebou na die hof in Pres. Brandstraat is skaars 'n kilometer. Vir Ace Magashule was dit vir sy hofverskynings 'n kort én 'n lang reis.
Maar as Magashule en Jacob Zuma in die beskuldigebank is, is die Grondwet in die spervuur. Eintlik voor 'n vuurpeleton van tartende ANC-skelms, die RET-faksie en betrapte enersdenkendes vir wie die Grondwet en die regstaat 'n lastige hindernissie is en onder hul imbesiele uitlatings deurloop. Hul wrewel is gerig op die instandhouding van wet en orde. Vir hul eie vrywaring en 'n (letterlike) ontsnaproete.
Die moederparty het tog vir "nege vermorste jare" 'n megalomaan wat die oppergesag van die gereg nie ag nie, as staatshoof gekoester. Dié einste hoofindoena hou hom nou slim oor die landswette wat hy sy bes doen om te ontduik.